Kuma dai! Rundunar Sojin Najeriya na bukatar karin N18bn domin yaki da ta'addanci ▷ Legit.ng
Kuma dai! Rundunar Sojin Najeriya na bukatar karin N18bn domin yaki da ta'addanci
a year ago 622 views by Aminu Ibrahim
- Babban Hafsin Sojin Kasan Najeriya, Lafatant Janar Tukur Buratai ya yi kira ga Majalisar Dattawa ta dage takunkumin da ofishin shirya kasafin kudi na kasa ke amfani dashi
- Buratai kuma ya bukaci Majalisar ta kara wa Rundunar Sojin N18.177bn domin taimaka musu wajen magance kalubalen rashin tsaro da kasar ke fuskanta
- 'Yan Majalisar sun amince da bukatar ta sa na cire takunkumin da ofishin shirya kasafin kudi ta sanya wa Rundunar.
Shugaban Hafsin Sojin Kasan Najeriya, Laftanat JanarTukur Buratai ya nemi Majalisar Tarayyah ta kara adadin kudin ta aka ware wa Rundunar Sojin da naira biliyan 18.177 domin Rundunar ta samu daman yaki da ta'addanci da kuma sauran matsalolin tsaro da ke adabar kasar nan.
Buratai ya fadi hakan ne a ranar Alhamis, 18 ga watan Janairu a yayin da ya bayyana a gaban Kwamitin Kasafin Kudi na Majalisar domin kare kasafin kudin Rundunar tasa kamar yadda jaridar Nation ta ruwaito.
Shugaban Rundunar Sojin kuma ya nemi a Yan Majalisar su cire takunkumin kudi da ofishin Shirya kasafin kudi na kasa ta sanya wa Rundunar. Ya ce takunkumin yana kawo cikas ga Rundunar wajen samin kudaden ta ta ke bukata domin sayan kayayakin yaki da kuma horas da jami'an rundunar.
Bayan sunyi la'akari da kalubalen da Rundunar Sojin ke fuskanta wajen yaki ta ta'addanci a kasar nan, Yan Majalisar sun amince da cewa akwai bukatar a kara sake wa Rundunar Sojin mara kan kasafin kudi, sun kuma amince da cire takunkumin da ofisin shirya kasafin kudin ta sanya wa Rundunar.
When is JAMB registration closing Best keeper in the world Nigerian Ghana weaving styles Nigerian navy ranks Ankara styles skirt and blouse
Dandalin Kannywood: Diyar marigayi Dan Ibro zata zama amarya gobe